Chmeľová (potok)

ChmeľováNázvy vodných tokov. Bratislava: Úrad geodézie, kartografie a katastra Slovenskej republiky. Dostupné online   (cit. 2022-01-07). je potok v regióne Stredné Považie v obci Nová Bošáca v okrese Nové Mesto nad Váhom v Trenčianskom kraji. Je ľavostranným prítokom Predpolomského potoka, ktorý je ďalej prítokom Bošáčky v povodí Váhu; má dĺžku . Je vodným tokom V. rádu. Hydrologické poradie (číslo povodia): 4-21-09-1960. Geomorfologická kategorizácia: geomorfologický celok Biele Karpaty, geomorfologický podcelok Lopenícka hornatina.KOČICKÝ, Dušan a IVANIČ, Boris. Geomorfologické členenie Slovenska. Bratislava : Štátny geologický ústav Dionýza Štúra, 2011. Dostupné on-line na   [cit. 2022-01-07]

Prameň
Pramení v nadmorskej výške  v severnej časti územia obce Nová Bošáca v lesnom extraviláne v lese Chmeľová na severnom úpätí vrchu s rovnakým názvom Chmeľová s nadmorskou výškou  a zároveň na juhozápadnom úpätí vrchu Kykula s nadmorskou výškou  ležiaceho na slovensko – českej štátnej hranici, v okrese Nové Mesto nad Váhom v Trenčianskom kraji, v geomorfologickom  podcelku Lopenícka hornatina.

Opis toku
Tečie krátko juhozápadným smerom lesným extravilánom, stáča sa veľkým oblúkom do západného smeru, tečie v blízkosti lesnej cesty, ktorú sleduje až do kopanice Predpoloma, stáča sa do severozápadného smeru, ľavým brehom obmýva severné a severozápadné úpätie vrchu a lesa Chmeľová, opakovane mení smer od severozápadu po juhozápad, pred svojim zaústením vyteká z lesa, posledných 100 m toku tečie cez hornú (severnú) časť zástavby kopanice Predpoloma a v nadmorskej výške  ústi do Predpolomského potoka ako jeho ľavostranný prítok v povodí Bošáčky. Chmeľová nemá prítoky.Priebeh vodného toku Chmeľová v Základnej báze údajov geografického informačného systému ZB GIS. Dostupné on-line na   [cit. 2022-01-07].Geografické názvoslovie Základnej mapy ČSSR 1:50 000 z územia Slovenskej socialistickej republiky, 1. Názvy nesídelných geografických objektov, Západoslovenský kraj. Slovenský úrad geodézie a kartografie, č. P-108/1978 z 30.3.1978, Kartografické informácie 10. 122 s. S. 12, 57, 83. Bratislava 1979. 79-904-79.Geografické názvoslovie Základnej mapy ČSSR 1:50 000 z územia Slovenskej socialistickej republiky, 2. Názvy sídelných geografických objektov. Slovenský úrad geodézie a kartografie, č. P-221/1981 z 9.9.1981, Kartografické informácie 11. 165 s. S. 116. Bratislava 1981. 79-906-81.Geografické názvy okresu Trenčín A19. Geografické názvoslovné zoznamy OSN ČSFR. Bratislava: Slovenský úrad  geodézie a kartografie, P-395/1991 z 5.8.1991. Bratislava 1991. 122 s. S. 60, 61, 95, 99, 101. ISBN 80-900509-1-3.

Potok Chmeľová pramení a väčšinou preteká na území lesného extravilánu v priestore kopanice Predpoloma a priamo v nej aj ústi v obci Nová Bošáca; preteká geomorfologickým celkom Biele Karpaty v geomorfologickom podcelku Lopenícka hornatina.Názvy vrchov a dolín Slovenskej socialistickej republiky A6. Geografické názvoslovné zoznamy OSN ČSSR. Bratislava: Slovenský úrad geodézie a kartografie, P-250/1986 z 5.8.1986. 211 s. S. 11, 101. 079-902-87 NVA. Povodie potoka Chmeľová leží v Chránenej krajinnej oblasti Biele Karpaty.

 Pôvod názvu 
Názov vodného toku Chmeľová má pôvod v názve vrchu Chmeľová s nadmorskou výškou , na severnom svahu ktorého pramení, resp. v rovnakom názve lesa Chmeľová rozprestierajúceho sa na svahoch tohto vrchu. Názov vrchu a lesa Chmeľová bol bez zmeny prebratý do pozície štandardizovaného názvu hydronyma v snahe vyhnúť sa nežiaducej štandardizácii názvu potoka v podobe Chmeľovský potok, lebo túto podobu už mal obsadenú vodný tok Chmeľovský potok prítok Kamenca v povodí Tople. Týmto postupom sa podarilo v kategórii slovenských hydroným vyhnúť nárastu nežiaducej homonymie názvov a prispieť k ich jedinečnosti. Názov vrchu a lesa Chmeľová má pôvod v charakteristickom výskyte rastliny chmeľ, čiže vysokej popínavej rastliny z čeľade konopovitých so žltými šuškovitými plodmi, s latinským botanickým názvom Humulus lupulus v severovýchodnej časti dnešného územia obce Nová Bošáca v čase pomenovacieho aktu. Obec Nová Bošáca vznikla odčlenením od obce Bošáca v roku 1950 ako výsledok postupného zahusťovania priestoru obce Bošáca kopaničiarskym osídlením. Najstarší listinný doklad o výskyte názvu obce Bošáca v podobe Bosach je z roku 1380.

Hydronymum Chmeľová bolo štandardizované v roku 1991.Geografické názvy okresu Trenčín A19. Geografické názvoslovné zoznamy OSN ČSFR. Bratislava: Slovenský úrad geodézie a kartografie, P-395/1991 z 5.8.1991. Bratislava 1991. 122 s. S. 60, 95. ISBN 80-900509-1-3. V kategórii slovenských štandardizovaných hydroným je to jedinečný názov; v kategórii sídelných štandardizovaných názvov i ďalších nesídelných štandardizovaných názvov existuje značný počet homonymných jednoslovných slovenských toponým s podobou Chmeľová.

 Referencie 

Kategória:Potoky na Slovensku
Kategória:Vodné toky v okrese Nové Mesto nad Váhom
Kategória:Vodné toky v Bielych Karpatoch 
Kategória:Nová Bošáca
Kategória:Povodie Váhu